**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2023 m. balandžio 20 d. sprendimo Nr. T2-73 „DĖL KLAIPĖDOS MIESTO SAVIVALDYBĖS TARYBOS KOMITETŲ SUDĖČIŲ PATVIRTINIMO“ pakeitimo“ PROJEKTO**

**1. Sprendimo projekto tikslai ir uždaviniai.**

Savivaldybės tarybos sprendimo projektu siekiama pakeisti komitetų sudėtis.

Nutrūkus prieš terminą Savivaldybės tarybos narių Linos Šukytės-Korsakės ir Vaidos Raugelės įgaliojimams sprendimo projektu siūloma pakeisti ir papildyti komitetų sudėtis naujai prisieksiančiais Savivaldybės tarybos nariais – vietoje Vaidos Raugelės į Miesto plėtros ir strateginio planavimo ir Sveikatos ir socialinių reikalų komitetų sudėti įtraukiant Leoną Makūną, vietoje Linos Šukytės-Korsakės į Miesto ūkio ir aplinkosaugos komitetą įtraukiant Aleksej Diukin. Taip pat į Sveikatos ir socialinių reikalų komiteto sudėtį įtraukti du naujai prisiekusius tarybos narius Romaldą Sakalauską ir Henriką Galinauską.

Per du mėnesius nuo pirmojo išrinktos naujos Savivaldybės tarybos posėdžio sušaukimo dienos turi būti sudaryti Savivaldybės tarybos komitetai.

Savivaldybės tarybos sprendimo projektu siekiama patvirtinti komitetų narių vardinį sąrašą ir tokiu būdu užtikrinti komitetų efektyvų darbo organizavimą pilna sudėtimi. Tarybos komitetai sudaromi Savivaldybės tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir kaip vykdomi Vyriausybės nutarimai, tarybos sprendimai. Kiekvienas tarybos narys privalo būti vieno komiteto (išskyrus Kontrolės komitetą) nariu. Komiteto sudėtį tvirtina ir keičia taryba. Komitetai sudaromi tarybos sprendimu ne mažiau kaip iš 3 tarybos narių. Sudarant komitetus laikomasi proporcinio daugumos ir mažumos atstovavimo principo. Komitetų ir jų narių skaičių bei įgaliojimus, išskyrus Kontrolės komiteto įgaliojimus, nustato savivaldybės taryba.

**2.** **Kaip šiuo metu yra teisiškai reglamentuojami projekte aptarti klausimai.**

Projekto rengimą paskatino Lietuvos Respublikos Vyriausiosios rinkimų komisijos 2023-04-25 sprendimai Nr. Sp-119 ir Sp-120 (pridedama). Projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 4 punktu, 17 straipsnio 8 dalimi ir 19 straipsnio 3 dalimi bei Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“ 26.1 papunkčiu.

**3. Kokios siūlomos naujos teisinio reglamentavimo nuostatos ir laukiami rezultatai.**

Tarybai priėmus šį sprendimą, bus sudaryti pilnos sudėties Klaipėdos miesto savivaldybės tarybos komitetai.

**4. Numatomo teisinio reguliavimo poveikio vertinimas.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų priėmimas nenumatytas.

**6. Kiek biudžeto lėšų pareikalaus ar leis sutaupyti projekto įgyvendinimas, finansavimo šaltiniai.** Papildomų lėšų poreikis nenumatomas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.** Nebuvo gauta.

**8. Kiti sprendimui priimti reikalingi pagrindimai, skaičiavimai ir paaiškinimai.**

Nėra.

**PRIDEDAMA:**

1.Teisės aktų ištraukos, 1 lapas.

2. Lietuvos Respublikos vyriausiosios rinkimų komisijos sprendimų kopijos, 5 lapai.

Savivaldybės meras Arvydas Vaitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

<...>

**15 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

4) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas;

**17 straipsnis. Savivaldybės tarybos posėdžiai**

8. Per 2 mėnesius nuo pirmojo išrinktos naujos savivaldybės tarybos posėdžio sušaukimo dienos turi būti sudaryti savivaldybės tarybos komitetai ir paskirti šių komitetų pirmininkai, sudarytos šiame įstatyme nustatytos komisijos ir paskirti šių komisijų pirmininkai.

**19 straipsnis. Savivaldybės tarybos komitetai**

3. Savivaldybės tarybos komitetai sudaromi ne mažiau kaip iš 3 savivaldybės tarybos narių savivaldybės tarybos sprendimu. Sudarant komitetus, laikomasi proporcinio daugumos ir mažumos atstovavimo principo. Komitetų ir jų narių skaičių, komitetų įgaliojimus, išskyrus Kontrolės komiteto įgaliojimus, nustato savivaldybės taryba. Komitetų darbo tvarka nustatoma reglamente.

<...>.

PATVIRTINTA

Klaipėdos miesto savivaldybės tarybos

2023 m. kovo 23 d. sprendimu Nr. T2-19

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

2023 m. gegužės 18 d.<...>

26. **Komitetų sudarymas.**

26.1. Komitetas sudaromas iš ne mažiau kaip 3 Tarybos narių Tarybos sprendimu. Taryba tvirtina vardinį komiteto narių sąrašą. <...>.